cyanic-selkie/wikianc huggingface dataset:
পুরুবংশ
পুরু থেকে অজমীঢ়
কিন্তু যযাতির তখনও বিষয়ভোগ করবার ইচ্ছা ছিল। এই কারণে যযাতি-র অভিশাপ তাঁর পাঁচ পুত্রের [যযাতি পুত্রেরা হলেন যদু, তুর্বসু, দ্রুহ্যু, অনু, পুরু*প্রথম তিনজন দেবযানী থেকে, পরের দুইজন শর্মিষ্ঠা থেকে] যেকোনো কাউকে গ্রহণ করতে হলেন। তার পাঁচ পুত্রের মধ্যে প্রথম চারজন সেই অভিশাপ গ্রহণ করতে অস্বীকৃত হয়। যযাতি-র কনিষ্ঠ পুত্র পুরু সেই অভিশাপ গ্রহণ করে। এবং এক হাজার বছরের শেষে পুরু প্রতিষ্ঠান নগরে যযাতির পরেই রাজ্য লাভ করেন। পুরুই চন্দ্রবংশের মূল ধারার বাহক।
যযাতি র অপর চার পুত্র-যদু, তুর্বসু, দ্রুহ্যু, অনু এরা অভিশাপ না নেওয়ায় যযাতি তাঁদের রাজ্য থেকে দুরে অন্যত্র শাসন করতে পাঠিয়েছিলেন।
যযাতির পাঁচ পুত্র থেকে পাচঁটি বিখ্যাত লোকবিশ্রুত বংশের সৃষ্টি হয়। যথাঃ যদু থেকে যদুবংশ, তুর্বসু থেকে তুর্বসুবংশ, দ্রুহ্যু থেকে দ্রুহ্যুবংশ, অনু থেকে অনুবংশ, এবং পুরু থেকে পুরুবংশ।
[সমস্ত মহাভারত পর্যালোচনা করলে দেখা যায় যে, মহাভারতের কুরুক্ষেত্র যুদ্ধ মূলত এই পাঁচটি বংশের বংশধরদের মধ্যে এবং 'কুরুক্ষেত্র যুদ্ধ' আসলে এঁদের বহুকালের রাজনৈতিক কার্যকলাপের ফল]
[এই নিবন্ধের সমস্ত ছকে বিষ্ণু এবং ভাগবত পুরাণের বিবরণ একই কলামে যোগ করা হয়েছে। কেননা, বিষ্ণু ও ভাগবত পুরাণের বিবরণ প্রায় এক। 'বিষ্ণু ও ভাগবত পুরাণ' কলামে 'তৃতীয় বন্ধনীর' ভিতরে ভাগবত পুরাণের বিবরণ দেওয়া হয়েছে। কলামের নাম অনুসারে সেই পুরাণের বিবরণ সন্নিবেশ করা হয়েছে]
অজমীঢ় থেকে কুরুক্ষেত্র যুদ্ধ পর্যন্ত
অজমীঢ়ের পুত্রদের থেকে অনেকগুলো বংশের সৃষ্টি হয়। তাঁর মধ্যে একটি পাঞ্চালবংশ। এছাড়াও ব্রহ্মপুরাণে বলা হয়েছে অজমীঢ়ের পুত্র জহ্নুর ধারায় কুশিকবংশের সৃষ্টি হয় [এই কুশিক-বংশেই পরবর্তীকালে ব্রহ্মর্ষি বিশ্বামিত্রের জন্ম হয়]। পুরাণগুলোতে অজমীঢ়ের পুত্র ঋক্ষ থেকে কুরুক্ষেত্র যুদ্ধে যোগদানকারী অর্জুন এবং তস্য পুত্র অভিমন্যু পর্যন্ত  নাম রয়েছে। ব্রহ্মপুরাণের বিবরণে সুহোত্রের পুত্র হস্তী'র [যিনি হস্তিনাপুর নগরী প্রতিষ্ঠা করেছিলেন] নাম নেই।
ভবিষ্যৎ কালের রাজাদের বিবরণ
পুরাণে বলা হয়েছে পরীক্ষিতের পর থেকে ভবিষ্যত কালের শেষ তালিকাভূক্ত রাজা হলেন, ক্ষেমক। ক্ষেমক এর পরেই পুরুবংশ শেষ।
ব্রহ্মপুরাণের বিবরণ
ব্রহ্মপুরাণে পরীক্ষিতের পুত্র জনমেজয়ের বংশ-বিবরণ নেই। কিন্তু সেখানে বলা হয়েছে 'পরীক্ষিতের পুত্র জনমেজয়ের বংশ ভূতলে প্রখ্যাত'। ব্রহ্মপুরাণে পরীক্ষিতের অন্যপুত্র চন্দ্রপীড়ের বিবরণ আছে।
১।পরীক্ষিৎ
২।চন্দ্রাপীড়
৩।সত্যকর্ণ
৪।শ্বেতকর্ণ
৫।অজপাশ্ব
ব্ৰহ্মক্ষত্রস্য যে যােনিৰ্বংশাে রাজর্ষিসৎকৃতঃ।
ক্ষেমকং প্রাপ্য রাজানং স সংস্থাং প্রাপ্স্যতে কলৌ।।
- ব্রাহ্মণ ও ক্ষত্রিয়গণের উৎপত্তির কারণস্বরূপ যে বংশকে অনেক রাজর্ষিগণ অলঙ্কৃত করিয়াছেন, সেই বংশ কলিযুগে ক্ষেমক নামে রাজাকে প্রাপ্ত হইয়া সমাপ্তি লাভ করিবে। -বিষ্ণুপুরাণ
মহাভারতের বিবরণ
মহাভারতের আদিপর্বে ৮৯ ও ৯০ অধ্যায় পুরুবংশের সম্পূর্ণ বিবরণ আছে। এই বিবরণে পুরুষ ও স্ত্রী নাম আছে। এই ছকের বিবরণ হরিদাস সিদ্ধান্তবাগীশ ভট্টাচার্য অনুদিত মহাভারতেও আছে। তবে একটা বিষয় পরিষ্কার হতে হবে।
৭ নম্বরে 'ইলা' নাম আছে পুরুষদের লাইনে। কিন্তু পুরাণে বলা হয়েছে ইলা'র গর্ভে পুরুরবা'র জন্ম। আসলে ভগবান শিবের অভিশাপে ইলা কখোনো পুরুষ হয়ে যেতেন,  কখোনো নারী হতেন। ইলা যখন নারী ছিল তখন বুধের সঙ্গে মিলনে পুরুরবা'র জন্ম।
নহুষনন্দন ধীমান যযাতি পূর্বে জরাক্রান্ত ও প্রীত হইয়া..একটি শ্লোক গান করিয়াছিলেন যে, চন্দ্র-সূর্য, গ্রহ ও ভূমি যতদিন থাকবে, এ মহীমণ্ডল ততকালের মধ্যে পৌরবশূন্য হইবে না। - ব্রহ্মপুরাণ
মালে
মালে (މާލެ;, ) হল মালদ্বীপের রাজধানী ও সর্বাধিক জনবহুল শহর। এ শহরের জনসংখ্যা ১৩৩৪১২ এবং আয়তন ৯.২৭ বর্গ কিলোমিটার (৩.৫৮ বর্গ মাইল)। এটি পৃথিবীর অন্যতম সর্বাধিক ঘনবসতিপূর্ণ শহরগুলোর মধ্যে অন্যতম। ভৌগোলিকভাবে শহরটি উত্তর মালা অ্যাটল(কাফু অ্যাটল) এর দক্ষিণে অবস্থিত। প্রশাসনিকভাবে শহরটিতে একটি কেন্দ্রীয় দ্বীপ, একটি বিমানবন্দর এবং মালে সিটি কাউন্সিল পরিচালিত আরোও দুটি দ্বীপ রয়েছে।
ঐতিহাসিকভাবে এটি ছিল রাজা শাসিত দ্বীপ। যেখানে প্রাচীন রাজবংশ শাসন করত আর সেখানেই প্রাসাদটি অবস্থিত। শহরটিকে তখন মহল বলা হত। পূর্বে এটি দুর্গ ও দরজা দ্বারা সুরক্ষিত একটি শহর ছিল.১৯৪৮ সালে রাজতন্ত্র বিলুপ্ত হবার পরই রাষ্ট্রপতি ইব্রাহিম নাসির এর শাসনকালে শহরটিকে পুনঃনির্মাণ করা হয় এবং রাজপ্রাসাদ(গনদুয়ারা),সুরম্য দুর্গসমূহ(কোশি) এবং ঘাঁটিসমূহ(বুড়ুজ) ধ্বংস করা হয়। তবে মালে ফ্রাইডে মসজিদ রয়ে গিয়েছিল। সাম্প্রতিক সময়ে জমি ভরাটকরণ অভিযানের মাধ্যমে দ্বীপটিকে যথেষ্ট পরিমাণ বর্ধিত করা হয়েছে। বছরের পর বছর ধরে মালে রাজনৈতিক প্রতিবাদ ও মাইলফলক ঘটনাবলির কেন্দ্রবিন্দুতে পরিণত হয়েছে।
সংক্ষিপ্ত বিবরণ
ভৌগোলিকভাবে মালে ক্যাফু অ্যাটেলে অবস্থিত হলেও প্রশাসনিকভাবে এটি এর অংশ হিসেবে বিবেচিত হয় না। নগরীর কেন্দ্রীয় অংশটি মালে এর কিছু দ্বীপ দ্বারা গঠিত। আরও তিনটি দ্বীপ শহরের একাংশ গঠন করে। কেন্দ্রীয় দ্বীপে একটি বাণিজ্যিক বন্দর রয়েছে যেটি দেশের সামগ্রিক বাণিজ্যিক কর্মকান্ডের কেন্দ্রস্থল হিসেবে কাজ করে।  কেন্দ্রীয় দ্বীপটিতে ব্যাপকভাবে নগরায়ন করা হয়েছে। অন্তনির্মিত অঞ্চলটি মূলত পুরো ভূখণ্ডই দখল করেছে। দেশের জনসংখ্যার একতৃতীয়াংশেরও কম সংখ্যক জনগণ রাজধানী শহরে বসবাস করে এবং ১৯৮৭ সাল থেকে ২০০৬ সাল পর্যন্ত  জনসংখ্যা ২০,০০০ থেকে বৃদ্ধি পেয়ে দাঁড়ায় ১০০,০০০ জনে। প্রশাসনিক ও আমলাতান্ত্রিক কেন্দ্র হওয়ায় মালদ্বীপ এর বেশিরভাগ অধিবাসী ও অন্যান্য অঞ্চল এ বসবাসকারী দেশ ও বিদেশ এর অনেক কর্মীরা মাঝেমধ্যে দ্বীপটির স্বল্পমেয়াদী বাসস্থানগুলোতে থাকেন।
ইতিহাস
পুরো দ্বীপপুঞ্জটি মালদ্বীপের রাজধানীর নামানুসারে নামকরণ করা হয়েছে। "মালদ্বীপ" শব্দের অর্থ হল "মালে এর দ্বীপপুঞ্জ"।
দ্রাবিড় জনগোষ্ঠী ছিল মালদ্বীপে সর্ববপ্রথম বসতি স্থাপনকারী জনগোষ্ঠী যারা বর্তমান ভারতীয় উপমহাদেশ ও সিংহলীয়  উপকূলের পার্শ্ববর্তী তীরে এসে পৌঁছেছিল। মালদ্বীপের ভাষাগত,কথিত এবং   অন্যান্য সাংস্কৃতিক ঐতিহ্যের তুলনামূলক অধ্যয়ন করে জানা যায় যে লোককাহিনী ছাড়াও প্রাচীনকাল থেকেই মালে কেন্দ্রীভূত মালদ্বীপ সমাজে দ্রাবিড় জনগোষ্ঠী এর প্রভাব ছিল। গিরাভারু অঞ্চলের গিরাভারু জনগোষ্ঠীরা নিজেদের প্রথম তামিল বসতি স্থাপনকারীদের বংশধর হিসেবে দাবি করে।
কথিত আছে প্রথমদিকের তামিল বসতি স্থাপনকারীরা দীপপুঞ্জকে বলত "মালাইটিভু", যার অর্থ গারল্যান্ড দ্বীপপুঞ্জ বা চেইন দ্বীপপুঞ্জ। আঞ্চলিক কাহিনী অনুযায়ী গিরাভারু জেলেরা টুনা মাছ ধরার পর তা কুটার জন্য তাদের দ্বীপের দক্ষিণে অবস্থিত বিশাল বালুকা সৈকতে (ফিনলহু) নিয়মিত গমন করত। প্রচুর পরিমাণে মাছের রক্ত ও বর্জ্য পানিতে ফেলার কারণে সৈকতের পানি দেখে মনে হত এক বিশাল রক্তের পুকুর (মা লে গান্দেহঃ যেখানে "মা" শব্দটি সঙ্গিস্কৃত "মহা" জার অর্থ বিশাল এবং "লে" অর্থ রক্তও)।
ঐতিহ্যগতভাবে মালদ্বীপে প্রথম বসতি স্থাপনকারীদের মধ্যে যারা গিরাভারু সম্প্রদায়ভুক্ত ছিল তাদের কোন রাজা ছিলনা। তারা একপ্রকার সহজ সরল সমাজে বাস করত যা স্থানীয় হেডম্যান দ্বারা শাসিত ছিল। যাইহোক ,একদিন উপমহাদেশের এক রাজপুত্র যার নাম ছিল কোইমালা, তিনি এক বিশাল জাহাজে করে উত্তর থেকে যাত্রা শুরু করে মালে দ্বীপপুঞ্জে পৌঁছেছিলেন। গিরাভারুর অধিবাসীরা দূর থেকে তার জাহাজ দেখতে পেয়ে তাকে স্বাগত জানায়। তারা প্রিন্স কোইমালাকে মাছের রক্তে দূষিত সেই বিশাল বালুর তীরে বসতে দিয়েছিল। সৈকতের ধারে গাছ লাগান হয়েছিলো। বলা হয়ে থাকে যে সর্বপ্রথম যে গাছটি জন্ম নেয় তা ছিল একটি পেঁপে গাছ। (যাইহোক এটি যেকোনো ভোজ্য ফলজ গাছ কে নির্দেশ করত যেমন প্রাচীন ধিভেহি শব্দ এবং বর্তমান মহল শব্দে "ফল(ফালহোয়া)" আর পেঁপের জন্য ব্যবহৃত শব্দটি একই ছিল।  সময়ের সাথে সাথে স্থানীয় দ্বীপবাসীরা এই উত্তরের প্রিন্সের শাসন গ্রহণ করেছিলো। তখন সেখানে একটি প্রাসাদ তৈরি করা হয়েছিল এবং দ্বীপের আনুষ্ঠানিক নাম মা-লে (মালা) রাখা হয়েছিল। একইসাথে নিকটতম দ্বীপের নাম রাখা হয়েছিল "হুল হু-লে"।
মালে দ্বীপের প্রধান চারটি ওয়ার্ড বা বিভাগের নামগুলো দিয়েছিল মূল গিরাভারু জেলেরা। "মাফান্নু" শব্দটি "মা" যার অর্থ বিশাল এবং "ফান্নু" (একটি স্থান যেখানে একটি গ্রামের পথ সমুদ্রের সাথে মিলিত হয়) শব্দ থেকে আগত। এনবেয়ারো থেকে হেনভিরু(যেখানে জেলেরা তাদের টোপ পায়),গালু-ওলহু(পাথরের খাঁজ) থেকে গালোলহু এবং মাথি-আনগোলহি(বাতাসের গলিপথ) থেকে মাচাংগোলী।
প্রথমদিকের বিদেশি উৎসগুলিতে মালে কে বলা হত আম্ব্রিয়া বা মাহল। মালদ্বীপবাসীদের কাছে যা "ফুরমালা" অর্থাৎ "সর্বশ্রেষ্ঠ মালে" নামে পরিচিত ছিল।
১৩৩৩ সালে ইবন বতুতা মালে ভ্রমণ করেছিলেন। তিনি শহরটির পাশাপাশি মালদ্বীপ দ্বীপপুঞ্জেরও একটি বিস্তৃত বিবরণ প্রদান করেছিলেন। তিনি উল্লেখ করেছিলেন যে রানী রীন্দি খাদিজা মালের বাসিন্দা ছিলেন যা থেকে পরবর্তীতে দ্বীপের মধ্যস্থলে তৎকালীন সুলতান শাসকদের রাজপ্রাসাদের অন্তর্ভুক্ত থাকার ব্যাপারে আভাস পাওয়া যায়। প্রাসাদের আঙিনায় কতকগুলো গর্তের ভেতরে কড়ির মজুত ছিল,যা বাণিজ্য করার জন্য প্রস্তুত রাখা হত।
১৮৮৮ সালে মালেতে ২১৪৮ জন বাসিন্দা ছিল,কিন্তু জনসংখ্যার বৃদ্ধি মানুষকে বসবাসের জন্য নতুন স্থান অনুসন্ধানের দিকে ধাবিত করে। ১৯২৫-১৯২৭ সালে তৃতীয় মুহাম্মাদ শামসুদ্দিনের শাসনামলে পুরাতন দুর্গ ও জরাজীর্ণ দালানসমূহ ভেঙে ফেলা হয়েছিল এবং আরও ক্ষুদ্র পরিসরে পুনর্নিমাণ করা হয়েছিল। রাস্তাগুলো প্রশস্ত ও সোজা করা হয়েছিলো। প্রাক্তন বড় কবরস্থাঙ্গনগুলো মেরামত ও পরিষ্কার করা হয়েছিল আরও আবাসনের জায়গা অর্জনের জন্য।
১৯৬৮ সালে রাজতন্ত্র বিলুপ্তির পর রাষ্ট্রপতি ইব্রাহিম নাসিরের শাসনামলে শহরটি পুননির্মাণ করা হলে রাজকীয় প্রাসাদ(গণদুয়ারু), সুরম্য দুর্গগুলো (কোশি) এবং ঘাঁটিসমূহ (বুড়ুজ) ধ্বংস করা হয়। শুধু জাতীয় জাদুঘর ভবন, সুলতানের শেষ বাসভবন এবং মালে জুমার মসজিদ রয়ে গিয়েছিল। মালের জনসংখ্যা শীঘ্রই ১৯৬৭ সালে ২৯,৫২২ জনে এবং ১৯৭৭ সালে ২৯,৫২২ জনে উন্নীত হয়। ক্রমবর্ধমান জনসংখ্যার কথা চিন্তা করে ১৯৮৬ সালের দিকে মালের চারপাশে অগভীর হ্রদটি দখলে নেয়া হয়।
মালের সর্বাধিক সম্মানজনক স্থানটি হল মেধুজিয়ারেই,যা মালের ফ্রাইডে মসজিদের রাস্তা জুড়ে অবস্থিত এবং সেখানে শায়খ আব্দুল বারাকাত ইউসুফের সমাধি অবস্থিত। ১৯৫৩ সালে তিনিই সর্বপ্রথম মালদ্বীপের অধিবাসীদের ইসলাম ধর্মের সাথে পরিচয় করিয়েছিলেন বলে বিবেচনা করা হয়।
জলবায়ু
কোপেন জলবায়ু শ্রেণিবিভাগ এর আওতায় মালে গ্রীষ্মমণ্ডলীয় আর্দ্র জলবায়ু র অন্তর্গত। এপ্রিল থেকে জানুয়ারী মাস পর্যন্ত মালদ্বীপে আর্দ্র মৌসুম এবং ফেব্রুয়ারি থেকে মার্চ মাস পর্যন্ত শুকনা মৌসুম দেখা যায়। মালেতে তুলনামুলকভাবে প্রায় সারা বছরই তাপমাত্রা সামঞ্জস্যপুর্ণ থাকে। গড়ে ৩০ ডিগ্রি সেন্টিগ্রেড বা ৮৬ ডিগ্রি ফারেনহাইট এবং  গড় ন্যূনতম ২৬.৫ ডিগ্রি অথবা ৭৯.৭ ডিগ্রি ফারেনহাইট, যা অধিকাংশ শহরগুলোর সারাবছরের গড় তাপমাত্রার কাছাকাছি।
শহরটিতে বার্ষিক বৃষ্টিপাতের পরিমাণ গড়ে ১৯০০ মিলিমিটার বা ৭৫ ইঞ্চি। বিশ্বের সর্বাধিক নিচু স্থান হওয়ার কারণবশত মালদ্বীপের এসব জায়গায় বছরজুড়েই উচ্চ তাপমাত্রা বিরাজ করে।
উপবিভাগ
শহরটি ছয়টি বিভাগে বিভক্ত যার মধ্যে চারটি মালে দ্বীপে অবস্থিত। এগুলো হলঃ হেনভিরু,গালোলহু,মাফান্নু এবং মাচাঙ্গিগোহি। পঞ্চম বিভাগটি ভিলিঙ্গিলি দ্বীপের নিকটবর্তী একটি প্রাক্তন পর্যটন কেন্দ্র যা তারও পূর্বে একটি কারাগার ছিল। ষষ্ঠ বিভাগটির নাম হুলহুমালি,এক্তি কৃত্রিম দ্বীপ যা ২০০৪ সাল থেকে বসতি স্থাপন করার কাজে ব্যবহৃত হয়ে আসছে। হুলহুলে নামক বিমানবন্দর দ্বীপটি শহরটির একটি অংশ। গুলহিফালু প্রবাল দ্বীপটি উন্নত করার জন্য পদক্ষেপ গ্রহণ করা হয়েছিল যা ২০০৮ সালে বাস্তবায়িত হয়।
মালে দ্বীপটি বিশ্বের পঞ্চম সর্বাধিক ঘনবসতিপূর্ণ দ্বীপ এবং এটি বিশ্বের ১৬০ তম সর্বাধিক জনবহুল দ্বীপ। আশেপাশে তেমন গ্রামাঞ্চল না থাকায় প্রায় সমস্ত অবকাঠামো শহরেই স্থাপন করতে হয়। লবণমুক্ত ভূগর্ভ হতে পানি সরবরাহ করা। শহরের ৫০-৬০ মিটার (১৬০-২০০) ফুট গভীর কূপে লবণাক্ত জলকে পাম্প করে রিভার্স অসমোসিস প্রক্রিয়ায় পানি লবণমুক্ত করা হয়। ডিজেল চালিত জেনারেটর ব্যবহার করে বিদ্যুৎ উৎপাদন করা হয়। নর্দমার তরল আবর্জনা অপ্রক্রিয়াজাত অবস্থায় সমুদ্রে নিষ্কাশন করা হয়। কঠিন বর্জ্য নিকটবর্তী দ্বীপসমূহে স্থানান্তর করা হয়। সেখানে এগুলো হ্রদসমূহে পূর্ণ করা হয়। আর এভাবেই বিমানবন্দরটি তৈরি করা হয়েছিল। বর্তমানে থিলাফুশি হ্রদটিও এভাবে ভরাট করা হচ্ছে।
অনেক সরকারি ভবন এবং এজেন্সি ওয়াটারফ্রন্টে অবস্থিত। মালে আন্তর্জাতিক বিমানবন্দরটি হুলহুল দ্বীপ সংলগ্ন যেখানে আভ্যন্তরীণ যাতায়াতের জন্য একটি সামুদ্রিক বিমান বেস রয়েছে। বেশ কয়েকটি ভূমি পুনর্নিমাণ প্রকল্পের দ্বারা বন্দরটি সম্প্রসারণ করা হয়েছে।
পুরাতন ফ্রাইডে মসজিদ
এটি দেশের অন্যতম পুরিাতন একটি মসজিদ যা ১৯৬৫ সালে প্রতিষ্ঠিত হয়। নান্দনিক স্থাপনা শৈলী, শৈবাল পাথরের অপূর্ব ব্যবহার ও তাতে সেটে দেয়া আছে পবিত্র কুরানের আয়াত, যার কারণে মসজিদটি বিশেষায়িত।অমুসলিমরাও মসজিদটি পরিদর্শন করতে পারবেন তবে সেক্ষেত্রে ধর্ম মন্ত্রণালয়ের পূর্বানুমতি নেয়া প্রয়োজন।
জাতীয় জাদুঘর
জাতীয় জাদুঘর যে বিলিডংটিতে অবস্থিত সেটি চীনের পক্ষ হতে উপহার হিসেবে প্রাপ্ত।এখানে ঐতিহাসিক পুরাকীর্তির বিশাল সংগ্রহ যা থেকে এই দ্বীপের ইতিহাসের অনেকখানি জানা যায়।
চীন মালদ্বীপ মৈত্রী সেতু
এই অসাধারণ নির্মানশৈলীর সেতুটি মালেকে হুলহুল দ্বীপের সাথে সংযুক্ত করে।
জাতীয় শিল্প জাদুঘর
একই ছাদের নিচে রয়েছে জাতীয় গ্রন্থগার, বিভিন্ন দেশের সাংস্কৃতিক কেন্দ্রসমূহ ও মালদ্বীপের বিভিন্ন শিল্পের অস্থায়ী প্রদর্শনী।যদিও স্থায়ী কোন প্রদর্শনীর ব্যবস্থা এখানে নেই।
সড়কপথ
মালের দ্বীপগুলি প্রতিটি একে অপরের সাথে পাকা রাস্তার নিবিড় সংযোগের মাধ্যমে যুক্ত। এগুলো রাস্তা "মগু" (রাস্তা),হিঙ্গুন ও গোলহি( ছোট রাস্তা বা গলি) নামে পরিচিতও। রাস্তাগুলোতে ভারী মাত্রায় যাতায়াত করা হয় বিশেষকরে মালে দ্বীপের রাস্তাসমুহে। মালে ও হুলহুলে দ্বীপদুটি সিনমালে সেতুর সাথে সংযুক্ত রয়েছে, যা ২০১৮ সালের অক্টোবর মাসে যাতায়াতের জন্য উন্মুক্ত করা হয়েছিল। হুলহুলে এবং হুলহুমালেকে একটি উঁচু বাঁধযুক্ত রাস্তার মাধ্যমে সংযুক্ত  করা হয়েছে যা তিনটি দ্বীপকে রাস্তার মাধ্যমে সংযুক্ত করার সুযোগ দেয়। গনপরিবহনের কথা বলতে গেলে সেখানে বেশ কয়েকটি বাস লাইন রয়েছে যেগুলো পাশাপাশি তিনটি দ্বীপের মধ্যে চলাচল করে।
আকাশপথ
থাম্ব|মালে বিমানবন্দর ভেলানা আন্তর্জাতিক বিমানবন্দরটি হুলহুলের নিকটে অবস্থিত এবং নগরীর বিমানবন্দর ও মালদ্বীপের মূল বিমানবন্দরও এখানে অবস্থিত। সিনমালে সেতুর উদ্বোধনের সাথে সাথে বিমানবন্দরটিতে এখন মালের রাস্তা দিয়েও প্রবেশ করা যায়। ব্রিজটি উদ্বোধনের আগে বিমানবন্দর ও মালের মধ্যে প্রায়শই ফেরি চলাচল করত। হুলহুমালের উন্নয়নের পর থেকে হুলহুলে ও হুনহুমালে একটি কজওয়ের মাধ্যমে যুক্ত করা হয়েছে । এর ফলে বিমানবন্দরটিতে পরবর্তিতে রাস্তা দিয়ে প্রবেশ করা সম্ভব ছিল।
সিটি কাউন্সিল
মালে সিটি কাউন্সিল হল মালে নগর প্রশাসনের জন্য নিবেদিত স্থানীয় সরকার। ২০১১ সালে বিকেন্দ্রীকরণ বিল কার্যকর করার মধ্য দিয়ে এই কাউন্সিলটি গঠিত হয়,যা দেশে স্থানীয় প্রশাসনের প্রবর্তনের সাক্ষী ছিল। শহরটি ১১ টি রাজনৈতিক ওয়ার্ডে বিভক্ত যার প্রতিটিতে রয়েছেন একজন করে কাউন্সিলর। ২০১৪ সালে দেশটিতে ২য় স্থানীয় কাউন্সিল নির্বাচন অনুষ্ঠিত হয় যেখানে কাউন্সিলরদের সিংহভাগই মালদ্বীপের ডেমোক্রেটিক পার্টি হতে আগত ছিল।
দিনারা আলিভা
দিনারা আলিভা Dinarə Əliyeva, Динара Алиева ) (জন্ম ১৭ ডিসেম্বর, ১৯৮০, বাকু, আজারবাইজান এসএসআর) একজন আজারবাইজানি এবং রাশিয়ান অপেরা গায়ক (সোপ্রানো)। তিনি বর্তমানে রাশিয়ার স্টেট একাডেমিক বোলশোই থিয়েটারে একক কণ্ঠ শিল্পী। সেখানে তিনি ২০০৯ সালে পুচিনির অপেরা টুরানডোটে  লিউ হিসেবে আত্মপ্রকাশ করেছিলেন। তিনি আজারবাইজানের পিপলস আর্টিস্ট ছিলেন (২০১৮)।
জীবনী
তিনি মিউজিক কলেজ থেকে পিয়ানো ক্লাসে স্নাতক ডিগ্রী লাভ করেন। ২০০৪ সালে, তিনি বাকু একাডেমি অফ মিউজিক থেকে স্নাতক হন। তারপরে তিনি আজারবাইজান স্টেট একাডেমিক অপেরা এবং ব্যালে থিয়েটারে তার কর্মজীবন শুরু করেন। যেখানে তিনি ২০০৫ সাল পর্যন্ত একক কণ্ঠশিল্পী ছিলেন এবং সোপ্রানো রেপার্টোয়ারের প্রধান চরিত্রে গান গেয়েছিলেন: লিওনোরা (ভার্ডির ইল ট্রোভাটোর ), মিমি (পুচিনির লা বোহেম), ভায়োলেটা (ভার্ডির লা ট্রাভিয়াটা), নেড্ডা (লিওনকাভালো পাগলিয়াচি )। দিনারা আলিভা ২০০৯ সাল থেকে রাশিয়ার বোলশোই থিয়েটারে একক শিল্পী ছিলেন। বোলশোই থিয়েটারে গায়কের সঞ্চালনায় নিম্নলিখিতরা ভূমিকা রাখে: রোজালিন্ডা ( জে স্ট্রাউসের ডাই ফ্লেডারমাস ) - প্রিমিয়ার; মিমি (জি পুচিনি দ্বারা লা বোহেম) প্রিমিয়ার; মারফা (এন রিমস্কি-কর্সাকভ দ্বারা জারের বধূ)মাইকেলা (জি বিজেট দ্বারা কারমেন); ভায়োলেটা (জি ভার্ডি দ্বারা লা ট্রাভিয়াটা) ইওলন্ত (পি চাইকভস্কি দ্বারা ইওলন্ত); এলিজাবেথ ভালোস (জি ভার্ডি দ্বারা ডন কার্লোস); এমেলিয়া (জি ভার্ডি দ্বারা আন বালো ইন মাসচেরা, শিরোনাম অংশ (এ ভোরাক দ্বারা রুসালকা)- তিনি বলশয় থিয়েটার প্রথম অভিনয়কারী। অন্যান্য উল্লেখযোগ্য সাফল্যের মধ্যে আলিভা মারিয়া কালাস' এর ৩০তম মৃত্যু বার্ষিকীতে থেসালোনিকি কনসার্ট হলে লা ট্রাভিটার কনসার্টে অংশগ্রহণ করেন। ১৬ সেপ্টেম্বর ২০০৯ সালে, মারিয়া কালাস'এর মৃত্যু বার্ষিকী হয়। আলিভার সঞ্চালিত গান লা ট্রাভিটা, টোসকা, পাগলিয়াচি এথেন্সের মেগারন কনসার্ট হলে পরিবেশন করা হয়। তিনি ২০০৮ সালে বোলশোই থিয়েটারে এলেনা ওব্রাজতসোভা এবং ২০০৯ সালে মিখাইলভস্কি থিয়েটারে সমারোহপূর্ণ সঙ্গীতানুষ্ঠানে অংশ নিয়েছিলেন
পুরস্কার
২০০৫ - কণ্ঠশিল্পীদের আন্তর্জাতিক বায়ুলবিউল প্রতিযোগিতায় তৃতীয় পুরস্কার (বাকু)।
২০০৭ - মারিয়া ক্যালাস ইন্টারন্যাশনাল অপেরা সিঙ্গার্স প্রতিযোগিতায় (গ্রীস) দ্বিতীয় পুরস্কার।
২০০৭ - তরুণ কণ্ঠশিল্পীদের (সেন্ট পিটার্সবার্গ) জন্য এলেনা ওব্রাজ্টসোভা আন্তর্জাতিক প্রতিযোগিতায় দ্বিতীয় পুরস্কার।
২০০৭ - উত্তর পালমিরায় ক্রিসমাস মিউজিক্যাল মিটিংয়ের বিজয়ী আত্মপ্রকাশের জন্য বিশেষ ডিপ্লোমা।
২০১০ - আজারবাইজানের সম্মানিত শিল্পী (সেপ্টেম্বর ১৭, ২০১০) - আজারবাইজান সংস্কৃতির বিকাশের পরিষেবার জন্য।
২০১৭ - রাশিয়ান ফেডারেশনের সংস্কৃতি মন্ত্রীর প্রশংসা "সংস্কৃতির বিকাশে দুর্দান্ত অবদানের জন্য"।
ইরিনা আরখিপোভা ফাউন্ডেশন থেকে সম্মান পদক।
রাশিয়ার কনসার্ট শিল্পীদের ইউনিয়নের ডিপ্লোমা।
ডিস্কোগ্রাফি
২০১৩ - রাশিয়ান গান এবং আরিয়াস ( ন্যাক্সোস, সিডি)
২০১৪ - পেস মিও ডিও ... ( ডেলোস রেকর্ডস, সিডি)
২০১৬ - পুচিনি : লা রন্ডাইন (ম্যাগদা ডি সিভ্রি; ডয়চে ওপার বার্লিন; ডেলোস রেকর্ডস,ডিভিডি)
লেপ্টোপ্টাইলোস
লেপ্টোপ্টাইলোস সিকোনিডাই গোত্রের অন্তর্গত বিষূবীয় অঞ্চলের বৃহদাকায় জলচর পাখিদের একটি গণ। মোট তিনটি প্রজাতি এ গণের অন্তর্ভুক্ত। এ গণের একটি প্রজাতি সাব-সাহারান আফ্রিকা এবং বাকি দু'টি প্রজাতি দক্ষিণ ও দক্ষিণ-পূর্ব এশিয়ায় বিস্তৃত।
রোহা অষ্টমী
রোহা অষ্টমী (Roha Ashtami) ভারতের মহারাষ্ট্র রাজ্যের রায়গড় জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে রোহা অষ্টমী শহরের জনসংখ্যা হল ১৯,০৮২ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে রোহা অষ্টমী এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
মধুমতি এক্সপ্রেস
সময়সূচী
মধুমতি আন্তনগর ট্রেনটি সপ্তাহের বৃহস্পতিবার ছাড়া প্রতিদিন নির্দিষ্ট সময় অনুযায়ী চলে।সকাল ৮টায় রাজশাহী থেকে ছেড়ে রাজবাড়ী হয়ে ফরিদপুর স্টেশনে পৌঁছায় দুপুর ১টা ১৫ মিনিটে। ফরিদপুরে ৩ মিনিট বিরতির পর ভাঙ্গার উদ্দেশ্যে ছেড়ে গিয়ে ভাঙ্গা স্টেশনে পৌঁছায় দুপুর ২টায়। সেখানে ২৫ মিনিটের বিরতি নিয়ে ফরিদপুরের উদ্দেশ্যে ছেড়ে আসে ২টা ২৫ মিনিটে। ফরিদপুর স্টেশনে পৌঁছায় ২টা ৫৬ মিনিটে। ফরিদপুরে ৩ মিনিট বিরতির পর ২টা ৫৯ মিনিটে ফরিদপুর স্টেশন থেকে রাজবাড়ীর উদ্দেশ্যে ছেড়ে আসে। রাত ৮ টা ২০ মিনিটে রাজশাহীতে পৌঁছায়।
মধুমতি এক্সপ্রেস ট্রেনের ভাড়া - ফরিদপুর থেকে রাজশাহী-শোভন সাধারণ ২১০, শোভন চেয়ার ২৫০ এবং প্রথম শ্রেণির চেয়ার ৩৩৫ টাকা।
যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
আত্তাওয়াহি জেলা
ব্যুৎপত্তি ও ইতিহাস
আল-তাওয়াহি নামটি স্থানীয় আদেনি উপভাষার উচ্চারণ থেকে এসেছে (الضواحي), ব্রিটিশ উপনিবেশ সময়ে তাওয়াহি জেলা "স্টিমার পয়েন্ট" হিসাবে পরিচিত হয়ে ওঠে। এটি ব্রিটিশদের দ্বারা নগরীকরণ করা হয়েছিল এবং একটিকে একটি আধুনিক বন্দর হিসাবে গড়ে তোলার পরিকল্পনা করা হয়। এটি এডেন সেটেলমেন্টের অংশ ছিল।
জনসংখ্যা
২০০৪ সালে এর জনসংখ্যা ছিল প্রায় ৫২,৯৮৪ জন।
সাইফুর রহমান রানা
সাইফুর রহমান রানা বাংলাদেশের কুড়িগ্রাম জেলার রাজনীতিবিদ ও কুড়িগ্রাম-১ (ভুরুঙ্গামারী-নাগেশ্বরী) আসনের সাবেক সংসদ সদস্য।
জন্ম ও পারিবারিক জীবন
সাইফুর রহমান রানা কুড়িগ্রাম জেলায় জন্মগ্রহণ করেন। তার স্ত্রী কুড়িগ্রাম জেলা বিএনপির সদস্য শামিমা রহমান আপন।
রাজনৈতিক ও কর্মজীবন
সাইফুর রহমান রানা কুড়িগ্রাম জেলা বিএনপির সাধারণ সম্পাদক। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে কুড়িগ্রাম-১ (ভুরুঙ্গামারী-নাগেশ্বরী) আসন থেকে সংসদ সদস্য নির্বাচিত হয়েছিলেন।
সনিয়া জাহান
সনিয়া রিজভী (জন্ম ২৪ এপ্রিল ১৯৮০) হলেন একজন পাকিস্তানি চলচ্চিত্র অভিনেত্রী যিনি মূলত উর্দু এবং হিন্দি ভাষার চলচ্চিত্রে কাজ করেন। তিনি কিংবদন্তি সঙ্গীতশিল্পী নূরজাহান এবং চলচ্চিত্র নির্মাতা শওকত হুসেন রিজভির নাতনী। জনপ্রিয় নাটক মাই নেম ইজ খান (২০১০), ইংরেজি ভাষার রাজনৈতিক থ্রিলার দ্য রিলাক্ট্যান্ট ফান্ডামেন্টালিস্ট (২০১২) এবং সঙ্গীতধর্মী নাটক হো মান জাহান (২০১৫) সহ তিনি বেশ কয়েকটি দর্শকপ্রিয় চলচ্চিত্রে পার্শ্ব চরিত্রে অভিনয়ের জন্য সুপরিচিত। এর মধ্যে হো মান জাহানে অভিনয়ের জন্য তিনি শ্রেষ্ঠ পার্শ্ব অভিনেত্রী হিসেবে নিগার পুরস্কারের জন্য মনোনীত হয়েছিলেন। অভিনয়জগতে তিনি সনিয়া জাহান নামেই অধিক পরিচিত।
চলচ্চিত্রে অভিনয় ছাড়াও তিনি একটি রন্ধন অনুষ্ঠানের বিচারক ছিলেন। তিনি করাচিতে ক্যাফে ফ্লো নামে একটি ফরাসি রেস্তোঁরার মালিক।
ব্যক্তিগত জীবন
রিজভী ২০০৫ সালে ভারতীয় ব্যাংকার বিবেক নারায়ণকে বিয়ে করেছেন এবং তখন থেকেই ভারতের দিল্লিতে থাকছেন। এই দম্পতির নূর নামে একটি মেয়ে এবং নির্বাণ নামে একটি ছেলে রয়েছে। তিনি তার স্বামী বিবেকের সাথে যৌথভাবে কোরাম নামক একটি লাইফস্টাইল ক্লাবের মালিক। গুরুগ্রাম এবং মুম্বইয়ে এটির শাখা রয়েছে।
চর কলমী ইউনিয়ন
চর কলমী (Char Kolmi) বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন।
আয়তন
চর কলমী ইউনিয়নের আয়তন ৮,৪৪৩ একর।
শিক্ষা
২০১১ সালের আদমশুমারি অনুযায়ী চর কলমী ইউনিয়নের সাক্ষরতার হার ৩৬.৯%।
কম্পিউটার স্থাপত্য
কম্পিউটার স্থাপত্য (Computer architecture) কম্পিউটার সিস্টেমের ধারণাগত গঠন ও কার্যপ্রণালি সংজ্ঞা দেওয়ার বিজ্ঞান। এই বিজ্ঞান একটি ভবনের স্থাপত্যের মতোই যা দিয়ে তার সার্বিক গঠন, তার বিভিন্ন অংশের কাজ, এবং সে সব অংশকে একত্রিত করার পদ্ধতি হলো এই বিজ্ঞান। এই বিজ্ঞান কম্পিউটার বাস্তবায়নের সাথে সংশ্লিষ্ট কিন্তু তার থেকে মৌলিকভাবে ভিন্ন। স্থাপত্যের মধ্যে অন্তর্ভুক্ত সেই সব বৈশিষ্ট্য যা সফটওয়্যার প্রোগ্রামগুলোর নকশা এবং উন্নয়ন ডিজাইন নিয়ন্ত্রণ করে। অন্যদিকে বাস্তবায়নের মধ্যে অন্তর্ভুক্ত সেই সব বৈশিষ্ট্য যা দিয়ে আপেক্ষিক ব্যয় ও সিস্টেমের কার্যসম্পাদন নির্বাচিত হয়।
উদ্দেশ্য
কম্পিউটার স্থাপত্যের প্রধান উদ্দেশ্য হলো এমন একটি কম্পিউটার তৈরি করা যা নির্দিষ্ট ব্যয়ের সীমাবদ্ধতার মধ্যে যত দ্রুত সম্ভব কাজ করতে পারবে। পরে সঙ্গে আরো উদ্দেশ্য যোগ করা হয়েছে। যেমন- অনেকগুলো প্রোগ্রাম একই সাথে চালানো অথবা উচ্চতর ভাষায় লেখা প্রোগ্রামের ক্ষমতার ব্যাপক উন্নতি করা।
গঠন
কম্পিউটার সিস্টেমের মধ্যে চারটি মূল অংশ থাকে: স্মৃতি, প্রসেসর, আনুষঙ্গিক যন্ত্রপাতি এবং তথ্য প্রবেশ ও নির্গমন ব্যবস্থা (ইনপুট-আউটপুট ).
জাঞ্জিবার ফুটবল ফেডারেশন
জাঞ্জিবার ফুটবল ফেডারেশন (Shirikisho la Mpira wa Miguu Zanzibar, Zanzibar Football Federation; এছাড়াও পূর্বে জাঞ্জিবার ফুটবল অ্যাসোসিয়েশন এবং সংক্ষেপে এপিএফ নামে পরিচিত) হচ্ছে জাঞ্জিবারের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৬ সালে প্রতিষ্ঠিত হয়েছে। এটি প্রতিষ্ঠার ৭৮ বছর পর সংস্থাটি তাদের আঞ্চলিক সংস্থা ক্যাফের সহযোগী সদস্যপদ লাভ করে। এই সংস্থার সদর দপ্তর জাঞ্জিবারের রাজধানী জাঞ্জিবার সিটিতে অবস্থিত।
এই সংস্থাটি জাঞ্জিবারের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে জাঞ্জিবার প্রিমিয়ার লীগ, জাঞ্জিবারি কাপ এবং জাঞ্জিবারি চ্যারিটি শিল্ডের মতো প্রতিযোগিতার সকল কার্যক্রম পরিচালনা করে। বর্তমানে জাঞ্জিবার ফুটবল ফেডারেশনের সভাপতির দায়িত্ব পালন করছেন সেইফ কম্বো পান্দু।
রোমিও অ্যান্ড জুলিয়েট
রোমিও অ্যান্ড জুলিয়েট (Romeo and Juliet) হচ্ছে প্রখ্যাত সাহিত্যিক উইলিয়াম শেকসপিয়র রচিত একটি বিয়োগান্তক নাটক, যা গড়ে উঠেছে দুজন প্রেমিক-প্রেমিকাকে কেন্দ্র করে। পরবর্তীকালে তাদের মৃত্যু বিবাদমান দুই পরিবারকে একত্রিত করে। এটি শেকসপিয়রের জীবদ্দশায় সবচেয়ে জনপ্রিয় ও পাঠকনন্দিত নাটক। একই সাথে হ্যামলেট, এবং ম্যাকবেথও ছিলো পাঠক নন্দিত ও সমান জনপ্রিয়। প্রাচীন যুগের সাহিত্যে বিয়োগান্তক প্রেমের উপাখ্যানের একটি ধারা লক্ষ্য করা যায়। রোমিও জুলিয়েট নাটক সেই ধারার অন্তর্গত। মূল কাহিনী ইতালির একটি প্রচলিত গল্পকে অবলম্বন করে যার অনুবাদ কবিতা রূপে প্রকাশ করেন আর্থার ব্রুক ১৫৬২ তে তাঁর 'দ্য ট্রাজিকাল হিস্ট্রি অফ রোমিয়াস এণ্ড জুলিয়েট' বইতে আর গদ্যরূপে প্রকাশ করেন উইলিয়াম পেণ্টার ১৫৬৭ তে তাঁর 'প্যালেস অফ প্লেজার' বইতে। শেক্সপিয়ারের রোমিও জুলিয়েটে, যা নাকি আনুমানিক ষোড়শ শতাব্দীর ৯০র দশকে  রচিত হয়, এই দুই রচনার গভীর প্রভাব লক্ষ্য করা যায়। কিন্তু শেক্সপিয়ার তাঁর নাটকে অনেক পার্শ্বচরিত্র, যেমন মার্কুশিও, প্যারিস ইত্যাদি যোগ করেন। নাটকটি প্রথম পুস্তিকাকারে প্রকাশ পায় ১৫৯৭ সালে (কোয়ার্টো সংস্করণ)। প্রথম পুস্তিকাটির গুণগত মান খুবই ন্যূন ছিল, পরের সংশোধিত সংস্করণগুলি অবশ্য শেক্সপিয়ারের মূল রচনার সংগে অনেক বেশি সংগতি রক্ষা করেছে। এই নাটকে শেক্সপিয়ারের কাব্যিক শৈলীতে নাটকীয় সংঘাতের উপস্থাপনা, গৌণ চরিত্রগুলিকে যথোচিত মর্যাদা দেওয়া এবং কাহিনীর সংগে নানা উপকাহিনী যোগ করে নাটকটিকে সমৃদ্ধ করা—সবই তাঁর নাট্যকার হিসাবে দক্ষতার পরিচয় বহন করে। চরিত্রের সংগে সাযুজ্য রক্ষা করে বিভিন্ন ছাঁদের কবিতা ব্যবহার করা হয়েছে। রোমিও জুলিয়েট রঙ্গমঞ্চ, ছায়াছবি, সঙ্গীত-জলসা, যাত্রা ইত্যাদি নানা বিনোদন মাধ্যমে নানা রূপে অসংখ্যবার অনুষ্ঠিত হয়েছে। সপ্তদশ শতকে উইলিয়াম ডেভনান্ট নাটকের পুনরুদ্ধার ও বহু পরিমার্জন করেন। অষ্টাদশ শতকে ডেভিড গ্যারিক কিছু দৃশ্যের পরিবর্তন করেন, কিছু আপত্তিকর অংশ(তৎকালীন মতে) বাদ দেন। জর্জ বেন্ডা রোমিও জুলিয়েটের মিলনান্তক পরিণতি ঘটান। ঊনবিংশ শতকের অভিনয়ানুষ্ঠান প্রধানত মূল রচনাশ্রয়ী, অভিনেত্রী শার্লট কুশমানের কাজ এই তালিকায় পড়ে। জন গিলগাডের ১৯৩৫ সালের রূপায়নও মূল রচনানুসারী। বিংশ ও একবিংশ শতাব্দীতে  রোমিও এন্ড জুলিয়েট চলচ্চিত্র নির্মাতাদের মধ্যে ১৯৩৬ সালে জর্জ কুকার, ১৯৬৮ সালে ফ্রাংকো জেফিরেলি, ১৯৯৬ তে বাজ লুরমানের এবং ২০১৪ তে ব্রডওয়ে কোম্পানির নাম উল্লেখযোগ্য।
উৎস
আর্থার ব্রুকের রোমিয়াস এণ্ড জুলিয়েট এর প্রচ্ছদ
প্রাচীন কালের বহু প্রেমোপাখ্যানের ছায়া শেক্সপিয়ারের রোমিও জুলিয়েটে দেখতে পাওয়া যায়। খৃষ্টীয় প্রথম শতকের রোমান কবি ওভিদের মেটামর্ফোসিস কাব্যের পিরামাস ও থিসবে চরিত্র দুটি তার অন্যতম উদাহরণ । প্রেমিকদের পারিবারিক শত্রুতা, পিরামাসের থিসবের মৃত্যু সম্বন্ধে ভ্রান্ত ধারণা রোমিও জুলিয়েট কাহিনীর অনুরূপ। খৃষ্টীয় দ্বিতীয় শতকের গ্রিক কবি জেনোফোন অফ এফেসাস রচিত এফেসিয়াকার সঙ্গেও রোমিও জুলিয়েট কাহিনীর নানা সাদৃশ্য রয়েছে, যেমন, প্রেমিক-প্রেমিকার বিচ্ছেদ, ঘুমপাড়ানি নির্যাস
চতুর্দশ শতকের ইতালীয় কবি দান্তের 'ডিভাইন কমেডি'তে মন্টেগু ক্যাপুলেট নামের উল্লেখ পাওয়া যায়, যদিও সম্পূর্ণ ভিন্ন প্রসঙ্গে, মূল কাহিনীর সঙ্গে এর কোনো সম্পর্ক নেই। আলেখ্য অনুযায়ী মন্টেগু ভেরোনার একটি রাজনৈতিক দল যদিও ক্যাপুলেট ক্রিমোনা শহরের একটি অভিজাত পরিবার । পক্ষান্তরে পঞ্চদশ শতকের ইতালীয় কবি মাসুসিও সালেরনিতানো সিয়েনা নগরের পটভূমিতে মারিওত্তো ও গিয়ানোজাকে নিয়ে যে নভেল রচনা করেন(১৪৭৬ এ প্রকাশিত) তার সঙ্গে রোমিও জুলিয়েট কাহিনীর মিল অনেক স্পষ্ট, যেমন নায়ক নায়িকার গোপন বিবাহ, সন্ন্যাসীর ভূমিকা, সম্ভ্রান্ত এক ব্যাক্তির হত্যা, নায়ক মারিওত্তোর নির্বাসন, নায়িকা গিয়ানোজাকে বিবাহে বাধ্য করা, মৃত্যুকল্প নির্যাস। শেষাংশে মারিওত্তো ধরা পড়ে, তার শিরোশ্ছেদ করা হয়, সেই শোকে গিয়ানোজা মারা যায় । সালেরনিতানো দাবী করেন এটি একটি সমসাময়িক সত্য ঘটনা অবলম্বনে রচিত।
একই বিষয় নিয়ে লুইগি দা পোর্তো(১৪৮৫-১৫২৯) রচনা করেন 'গিলেত্তা এ রোমিও' । রচনাটি তাঁর বিখ্যাত হিস্টোরিয়া নভেলামেন্ত "রিত্রোভাতা দি দিউ নোবিলি আমান্তি"('দুই মহান প্রেমিক প্রেমিকার নবলব্ধ কাহিনী', ১৫২৪ সালে লিখিত ও লেখকের মৃত্যুর পরে ১৫৩১ সালে প্রকাশিত)গ্রন্থের অন্তর্ভুক্ত । দা পোর্তোর রচনায় "পিরামাস ও থিসবে ", বোকাচিওর "ডেকামেরন", সালেরনিতানোর "মারিওত্তো ও গিয়ানোজা"র ছায়া লক্ষ্য করা যায়। মতান্তরে এটি লেখকের আত্মজীবনীমূলক। ১৫১১ সালের ২৬ ফেব্রুয়ারি, পোর্তো তার  সৈনিকজীবনে উদিন শহরে সাভোর্গনান গোষ্ঠীর গৃহে অনুষ্ঠিত স্ট্রমিয়েরি গোষ্ঠীর সঙ্গে সাভোর্গনান গোষ্ঠীর যুদ্ধবিরতির উৎসবে যোগ দেন ও গৃহস্বামীকন্যা লুসিনার প্রেমে পড়ে যান। অভিভাবকরা সে সম্পর্ক অনুমোদন করেন না। পরের দিন সাভোর্গনান উদিন শহর আক্রমণ করে। স্ট্রমিয়েরি গোষ্ঠীর বহু লোক মারা যায়, পোর্তোও গভীর আহত হন ও চিরতরে পঙ্গু হন। এক বছর বাদে তাঁর মন্টোর্সো ভিসেন্টিনোর আবাসে তিনি "গিলেত্তা এ রোমিও" রচনা করেন ও প্রেমিকা লুসিনাকে উৎসর্গ করেন । পোর্তোর দাবী তাঁর কাহিনী একটি ঐতিহাসিক ঘটনা, সালেরনিতানোর একশ বছর আগে ঘটেছে, যখন ভেরোনায় রাজত্ব করছেন বার্থোলোমিউ ডেলা স্কালা । পোর্তোর রচনায় নামকরণ থেকে শুরু করে আমাদের পরিচিত রোমিও জুলিয়েটের সর্বাধিক ঘটনা ও চরিত্রের সন্ধান পাওয়া যায়। ভেরোনা শহর, মন্টেচি ও ক্যাপুলেট পরিবার, চরিত্রের মধ্যে সন্ন্যাসী লরেন্স, মার্কুশিও, টিবাল্ট, বিশ্বস্ত ভৃত্য, ধাত্রী ও মুখ্য ঘটনার মধ্যে দুই পরিবারের জন্মগত শত্রুতা, নাচের আসরে রোমিও জুলিয়েটের প্রথম সাক্ষাৎ ও প্রেম, ব্যালকনি দৃশ্য, মৃত্যুর মধ্য দিয়ে দুই পরিবারের মিলন প্রভৃতি শেক্সপিয়ারের নাটকের সঙ্গে সাদৃশ্যের উদাহরণ । ১৫৫৪ সালে ইতালীয় কবি-সাহিত্যিক মাত্তিও বান্দেল্লো সম্পাদিত 'নভেলে'তে 'গিলেত্তা এ রোমিও' অন্তর্ভুক্ত হয়। ১৫৬২ খৃঃতে আর্থার ব্রুক বর্ণনাত্মক কবিতা রূপে প্রকাশ করেন তাঁর “দ্য ট্রাজিকাল হিস্ট্রি অফ রোমিয়াস এণ্ড জুলিয়েট” । ১৫৬৭ খৃঃতে প্রকাশিত হয় উইলিয়াম পেণ্টারের ইতালিয় গল্প সংকলন  “প্যালেস অফ প্লেজার, যার “ গডলি হিস্ট্রি অফ ট্রু এণ্ড কন্স্ট্যান্ট লাভ অফ রোমিও এণ্ড জুলিয়েট” কাহিনীটি রোমিও জুলিয়েটকে নিয়ে। প্রসঙ্গত শেক্সপিয়ারের "মার্চেন্ট অফ ভেনিস", "মাচ অ্যাডো অ্যাবাউট নাথিং, "  "অল ইজ ওয়েল দ্যাট এনডস ওয়েল" এবং "মেজার ফর মেজার" নাটকও ইতালিয় কাহিনী থেকে নেওয়া। সেই সময় নাটকপ্রেমীদের কাছে ইতালিয় কাহিনীর বিশেষ জনপ্রিয়তা ছিল। তুলনায় সমকালীন ইংরাজ লেখক ক্রিস্টোফার মার্লোর “ হিরো এণ্ড লিয়ান্ডার” বা “ডিডো, কুইন অফ কার্থেজ” লেখার প্রভাব শেক্সপিয়ারের রচনায় কম।
সময় এবং বিষয়বস্তু
রোমিও জুলিয়েট নাটকের সঠিক রচনাকাল অনিশ্চিত, জুলিয়েটের নার্স এক দৃশ্যে এগার বছর আগের এক ভূমিকম্পের উল্লেখ করে, তা যদি ১৫৮০ সনের ইংলণ্ডের ডোভার স্ট্রেইটের ভূমিকম্প হয় তবে নাটকের ঘটনাকাল ১৫৯১, যদিও অন্য কোনো ভূমিকম্পের সম্ভাবনা, ইংলণ্ড বা ভেরোনায়, একেবারে উড়িয়ে দেওয়া যায় না । তবে নাটকের রচনাশৈলীর সঙ্গে শেক্সপিয়ারের ১৫৯৪-১৫৯৫ সনে রচিত 'মিড সামার নাইট ড্রিম' প্রভৃতি কয়েকটি নাটকের সাদৃশ্য লক্ষ্য করে অনেকে এটিও সেইসময়ের রচনা মনে করেন। এমনও হতে পারে শেক্সপিয়ার রচনা শুরু করেন ১৫৯১তে শেষ করেন ১৫৯৫তে । শেক্সপিয়ারের রোমিও জুলিয়েট প্রথম প্রকাশিত হয় পুস্তিকাকারে (কোয়ার্টো) ১৫৯৭ সালে, মুদ্রক জন ডান্টার। এই পুস্তিকাটির সঙ্গে পরবর্তী প্রকাশনার এতই তফাৎ যে একে মন্দ পুস্তিকা (Bad Quarto)বলা হয়। বিংশ শতাব্দীর সম্পাদক টি. জে, বি. স্পেন্সার পুস্তিকাটি সম্বন্ধে তীব্র বিতৃষ্ণা প্রকাশ করে বলেছেন এটি সম্ভবতঃ দুএকজন চরিত্রাভিনেতার ত্রুটিপূর্ণ স্মৃতির উপর নির্ভর করে লেখা, হয়তো বেআইনি ভাবে । মতান্তরে, নাটকটি মঞ্চস্থ করার আগে তৎকালীন প্রথা অনুযায়ী অনেক কাটাছেঁড়া করা হয়, যার ফলে এই বিপত্তি। আরেকটি মত হোলো 'মন্দ পুস্তিকা' শেক্সপিয়ারের নিজেরই রচনা, পরে তিনি এটিকে পরিমার্জন/পরিবর্ধন করেন । যাই হোক, ১৫৯৭ সালে এর প্রকাশ সুনিশ্চিত করে যে রোমিও জুলিয়েট ১৫৯৬ বা তার আগেই রচিত হয়েছে।
১৫৯৯ সালে পুস্তিকার উন্নততর সংস্করণ প্রকাশিত হয়, মুদ্রক টমাস ক্রিড, প্রকাশক কুথবার্ট বার্বি। এতে নাটকটি 'মোস্ট এক্সেলেন্ট এন্ড  ল্যামেন্টেবল ট্র্যাজেডি অফ রোমিও এন্ড জুলিয়েট' নামে স্থান পেয়েছে। এর দৈর্ঘ্য  প্রথম সংস্করণের চেয়ে ৮০০  লাইন বেশি। এর প্রচ্ছদে লেখা, সদ্য সংশোধিত, পরিবর্ধিত ও পরিবর্তিত। গবেষকরা মনে করেন এটি একটি প্রাক-মঞ্চাভিনয় খসড়া। ত্রুটি এতেও রয়েছে, তবু প্রথমটির তুলনায় এটি অনেক বেশি নির্ভরযোগ্য। ১৬০৮, ১৬২২ ও ১৬৩৭ সালে এর পুনর্মুদ্রন প্রকাশিত হয়। পরবর্তী কালে রোমিও জুলিয়েটের সব প্রকাশনাই একে অনুসরণ করেছে। শেক্সপিয়ারের সমগ্র রচনাবলী যা ফার্স্ট ফোলিও নামে সমধিক পরিচিত ১৬২৩ সালে প্রকাশিত হয়। অন্যান্য সংস্করণও প্রকাশিত হয় যথাক্রমে ১৬৩২, ১৬৬৪, ১৬৮৫ সালে । এগুলির সমন্বয়ে ১৭০৯ সালে নিকোলাস রো ও ১৭২৩ সালে আলেকজাল্ডার পোপ প্রকাশ করেন আধুনিক সংস্করণ। পোপের সংস্করণে কিছু তথ্য যা ২য় পুস্তিকায় নেই কিন্তু ১মটিতে আছে তা যোগ করা হয়েছে। টিকাভাষ্য সহ সংস্করণ প্রথম প্রকাশ হয় ঊনবিংশ শতকে, ভিক্টোরিয়ান যুগে ।
মূলভাব
'রোমিও এন্ড জুলিয়েট' নাটক কোনো একটি বিশেষ ভাবের ধারক নয়, ভাববৈচিত্র্যের সমাহার। কারো মতে মানবচরিত্রের বহুমুখীতা, শুভাশুভের দ্বন্দ্ব নাটকের উপজীব্য, কারো মতে কল্পনার সঙ্গে বাস্তবের সংঘাত এর মূল বিষয়, আবার অনেকের মতে নিয়তির অপরিসীম ক্ষমতাই এখানে দেখানো হয়েছে। যদিও কোনোটিই স্বয়ংসম্পূর্ণ নয়, তবু নীচের আলোচিত ধারণা গুলোই সমধিক গ্রাহ্য।
প্রেম
রোমিও জুলিয়েটের প্রধান প্রতিপাদ্য বিষয় যৌবনের প্রেমের আবেগ ।  রোমিও জুলিয়েটকে এখনো তরুণ প্রেমের প্রতীক হিসাবে ধরা হয়। নাটকে প্রেমের প্রাধান্য বিবেচনা করে গবেষকরা নানাভাবে এই প্রেম ও প্রেমনিবেদনকে বিশ্লেষণ করতে চেয়েছেন । তার একটি হোলো নাটকের প্রেমসংলাপ যা অধিকাংশ সময়েই উপমাত্মক। ধরনটি রেনেসাঁস যুগের ইতালীয় সাহিত্যক বালদাসার কাস্তিগ্লিওন প্রবর্তিত। তাঁর মতে নায়ক যদি এ ভাষায় প্রেম নিবেদন করে তবে নায়িকা না বোঝার ভান করে এড়িয়ে যেতে পারে। উপমার্থে শেক্সপিয়ার প্রচলিত রীতি অনুযায়ী নানা ধর্মীয় শব্দের প্রয়োগ করেছেন। আবার বহুস্থানে প্রচলিত রীতি ভেঙ্গেওছেন। ব্যালকনি দৃশ্যে জুলিয়েটের আত্মমগ্ন প্রেমসম্ভাষণ, রোমিওর আড়ি পেতে শোনা, পরস্পরকে প্রেম নিবেদন ও ঝটিতি বিবাহের প্রস্তাব, মাত্র একদিনের আলাপে, -- সবই প্রচলিত সামাজিক রীতি বহির্ভূত। শেষ দৃশ্যে সমাধিকক্ষে নায়ক-নায়িকার আত্মহননও ক্যাথলিক নীতিবিরোধী। নাট্যকারের মৃত্যুকে গরিমান্বিত করা, প্রণয়ীর সঙ্গে একাসনে বসানোও সেযুগে তর্কসাপেক্ষ ছিল।
পশ্চিম চম্পারণ লোকসভা কেন্দ্র
পশ্চিম চম্পারণ লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম। ২০০৮ সালে ভারতের সীমানা পুনর্নির্ধারণ কমিশন কর্তৃক লোকসভা কেন্দ্রগুলির সীমানা পুনর্নির্ধারণের সময় এই কেন্দ্রটি গঠিত হয়।
রোমিও অ্যান্ড জুলিয়েট
ভাগ্য এবং সুযোগ
নাটকে নিয়তির ভূমিকা নিয়ে সমালোচকরা একমত নন। নায়ক-নায়িকার যে পরিণতি, তা কি ভাগ্যের পরিহাস না ঘটনার ফলশ্রুতি! ভাগ্যতত্ত্বের প্রবক্তারা নায়ক-নায়িকাকে অশুভগ্রহদুষ্ট বলে অভিহিত করেন । পক্ষান্তরে অনেকে মনে করেন নাটকটি যথেষ্ট যুক্তিগ্রাহ্য ঘটনাপ্রবাহর উপরে দাঁড়িয়ে। উদাহরণস্বরূপ, রোমিওর নির্বাসন টিবাল্টের মৃত্যুর কারণে, আবার টিবাল্টের মৃত্যু কোনো নিয়তির খেলা নয় মার্কুশিওর হত্যাই রোমিওকে উদ্বুদ্ধ করেছিল দণ্ডনীয় কাজ করতে ।
দ্বৈতবাদ (আলো ও আঁধার)
নাটকে আলো ও আঁধারের বিশেষ ব্যবহার রয়েছে। ক্যারোলিন স্পার্জিয়নের ভাষায় আলো এখানে তরুণ প্রেমের প্রতীক। রোমিও এবং জুলিয়েট উভয়েই পরস্পরকে দেখে অন্ধকারের মধ্যে আলোর প্রকাশ রূপে। রোমিও জুলিয়েটকে তুলনা করে সূর্য, আলোকবর্তিকা ও হীরার ঝলকানির সাথে। সমাধিকক্ষে আপাতমৃত জুলিয়েটের রূপ তার মনে হয় কক্ষকে আলোকিত করে তুলেছে। জুলিয়েট রোমিওকে মনে করে রাত্রির মধ্যে দিন, কৃষ্ণপটে উজ্জ্বল নীহারকণা । আলো এবং আঁধার প্রকৃতপক্ষে ভালবাসা এবং ঘৃণা, তারুণ্য এবং পরিপক্কতা-এদেরই দ্যোতক। আলো ও আঁধারের বৈপরীত্য নাটকে  বিচিত্র ভাবে ব্যবহৃত হয়েছে। রোমিও-জুলিয়েটের প্রেম আলোর প্রতীক, কিন্তু তাদের মিলন ঘটে রাত্রির অন্ধকারে। অপরপক্ষে পারিবারিক হিংসা যা আঁধারের প্রতীক তার প্রকাশ ঘটে দিবালোকে। নাটকের শেষ দৃশ্যে বিষণ্ণ প্রভাতে, সূর্য যখন মুখ লুকিয়েছে, আলো এবং অন্ধকার তাদের যথাযথ স্থানে ফিরে যায়। বাহিরের অন্ধকার যেন দুই পরিবারের দীর্ঘদিনের সঞ্চিত রাগ—বিদ্বেষ, রোমিও জুলিয়েটের প্রেমালোক সূর্যের ম্লান আলো হয়ে সকলের মনের অন্ধকার দূর করে দেয়।
সময়
নাটকে সময় বা কালের একটি বিশেষ ভূমিকা রয়েছে। রোমিও জুলিয়েট কঠোর প্রতিকূল বাস্তবের মধ্যে নিরন্তর এক কল্পনার জগৎ গড়ে তুলতে চেয়েছে যেখানে সময় স্তব্ধ। রোমিও যখন জুলিয়েটকে চাঁদের শপথ নিয়ে প্রেম জানায় জুলিয়েট প্রতিবাদ করে কারণ চাঁদ নিয়ত পরিবর্তনশীল। নায়ক-নায়িকাকে অশুভগ্রহদুষ্ট বলে চিহ্নিত করার মধ্যেও রয়েছে জ্যোতিষশাস্ত্রের প্রতি বিশ্বাস য়েখানে নক্ষত্রের গতি মানুষের ভাগ্য নির্ধারণ করে। নাটকের প্রথমে ও শেষভাগে জুলিয়েটের মৃত্যুসংবাদ শোনার পরে রোমিওকে তার জীবনে নক্ষত্রের প্রভাবের কথা বলতে শোনা গেছে। কাহিনীর গতি আর একটি লক্ষণীয় বিষয়। নাটকের শুরু থেকে শেষ অবধি সময়ের ব্যাপ্তি মাত্র পাঁচ থেকে ছয় দিন। জি টমাস ট্যানসেলের মতন পণ্ডিতেরা মনে করেন শেক্সপিয়ারের দৃষ্টিতে ত্বরা হোল তারুণ্যের প্রতীক আর ধীরতা প্রতীক প্রাচীনতার। রোমিও জুলিয়েট সময়কে অতিক্রম করে তাদের প্রেমকে চিরস্থায়ী করতে চেয়েছে, মৃত্যুর মধ্য দিয়ে তাদের আকাঙ্খা পূর্ণ হয়।
সমালোচনার ইতিহাস
১৬৬২তে তদানীন্তন প্রথিতযশা সমালোচক স্যামুয়েল পেপিস রোমিও জুলিয়েট সম্বন্ধে লিখছেন এত মন্দ নাটক জীবনে শুনিনি । এটিই রোমিও জুলিয়েট নাটকের প্রথম সমালোচনা ধরা হয়। দশ বছর পরে আবার কবি জন ড্রাইডেন নাটকের, বিশেষ করে মার্কুশিও চরিত্রের প্রশংসা করে বলছেন মার্কুশিও চরিত্র চিত্রণে শেক্সপিয়ারের সর্বোত্তম শৈল্পিক দক্ষতা প্রকাশ পেয়েছে। অষ্টাদশ শতকের সমালোচকরা যদিও অপেক্ষাকৃত বেশি বিশ্লেষণধর্মী কিন্তু কখনোই ঐকমত্য নন। নিকোলাস রো সর্বপ্রথম নাটকের অন্তর্নিহিত ভাব নিয়ে চিন্তা করেন ও বলেন এটি বংশক্রমে জ্ঞাতিশত্রুতার উচিত শাস্তি। সাহিত্যিক চার্লস গিল্ডন এবং দার্শনিক লর্ড কেমস দাবী করেন এটি নাটক হিসাবে ব্যর্থ কারণ এতে নাটকের শাশ্বত নিয়ম মানা হয়নি, বিয়োগান্ত পরিণতি কেবলমাত্র নাটকের চরিত্রদের কৃত কোনো দোষে হতে পারে, দুর্ঘটনার কারণে নয়। সাহিত্যিক-সমালোচক স্যামুয়েল জনসন অবশ্য এটিকে শেক্সপিয়ারের অন্যতম নান্দনিক সৃষ্টি বলে অভিহিত করেছেন । অষ্টাদশ শতকের শেষ ভাগে ও ঊনবিংশ শতকে নাটকের  সমালোচনা ছিল প্রধানত এর নৈতিক বার্তাকে কেন্দ্র করে। নাট্যকার-সাহিত্যিক ডেভিড গ্যারিক ১৭৪৮ সালে নাটকের পরিবর্তিত রূপে রোজালিন চরিত্রটি বাদ দেন কারণ জুলিয়েটের জন্য রোমিওর রোজালিনকে পরিত্যাগ তিনি অনৈতিক মনে করেন। অপরপক্ষে চার্লস ডিবডিনের মতন সমালোচক মনে করেন রোজালিন চরিত্রটির উপস্থিতি রোমিওর জুলিয়েটের প্রতি উদ্দামতাকে আরো স্পষ্ট করেছে এবং তার প্রেমের দুর্ভাগ্যজনক পরিণতির জন্য এই উদ্দামতাই দায়ী। অনেকে মনে করেন সন্ন্যাসী লরেন্স যখন ধৈর্য ধরতে উপদেশ দেন তিনি শেক্সপিয়ারেরই মুখপাত্র হিসাবে কাজ করেন। বিংশ শতাব্দীর সমালোচকেরা তাঁদের পূর্বসূরীদের এই নৈতিক সমালোচনার ধারা সমর্থন করেন না। রিচার্ড গ্রীন মৌল্টন বলেন চরিত্রগত ত্রুটি নয়, দুর্ঘটনাই প্রেমিকযুগলের মৃত্যুর কারণ ।
ভাষা
চতুর্দশপদী পয়ার বা শেক্সপিয়ারিয়ান সনেট নাটকের অন্যতম বৈশিষ্ট্য, কোরাস বা সমবেত কণ্ঠে গাওয়া । তবে নাটকের অধিকাংশ অমিত্রাক্ষর ছন্দের কাব্যে রচিত। কবিতার ভাষা চরিত্রানুগ, লরেন্স কথা বলেন যাজকোচিত উপদেশগম্ভীর ভাষায়, ধাত্রীর সংলাপ সাধারণ লোকের প্রচলিত ভাষা। একই চরিত্রের সংলাপও পরিস্থিতি অনুযায়ী পরিবর্তিত হয়েছে। রোমিও রোজালিনের বর্ণনা করতে গিয়ে তৎকালীন পেত্রার্চান সনেটের অতিরঞ্জনপূর্ণ কাঠামো ব্যবহার করে। আবার জুলিয়েটের সঙ্গে কথোপকথনে ব্যবহার করে শান্ত সমাহিত ভাষা। পরিশেষে ব্যালকনিতে রোমিওর প্রণয় নিবেদনের কাব্যিক ভাষা জুলিয়েটের সংশয় দূর করে না, সে জানতে চায় তার প্রতি রোমিওর প্রকৃত মনোভাব । প্রকৃত প্রেমে ভাষার অলংকরণের অনাবশ্যকতা আরো স্পষ্ট হয় যখন দেখি জুলিয়েটের রোমিওর সঙ্গে সংলাপ সংক্ষিপ্ত, প্রায়শঃই ব্যাকরণ বহির্ভূত, বিপরীতে কাউন্ট প্যারিসের সঙ্গে সে কথা বলে পোশাকি ভাষায় । নাটকে আবেগপূর্ণ রাপ্সডি বা বিষাদপূর্ণ এলেজিরও প্রচুর ব্যবহার রয়েছে। হাস্যরসাত্মক সংলাপ নাটকের আরেকটি উপাদান।
মনস্তাত্ত্বিক সমালোচনা
মনোবিদরা রোমিওর বাস্তবজ্ঞান বর্জিত আবেগপ্রবণতাকে মার্কুশিওর মৃত্যু ও শেষে যুগ্ম আত্মহত্যার জন্য দায়ী করেন । তবে সার্বিকভাবে জটিল মনস্তত্ত্বের এই নাটকে বিশেষ ভূমিকা নেই। জুলিয়া ক্রিস্তেভার মতে তাদের পারিবারিক শত্রুতা রোমিও জুলিয়েটের প্রেমকে প্রগাঢ় করেছিল। অনেকে মনে করেন শেক্সপিয়ারের একমাত্র পুত্র হ্যামনেটের মৃত্যু রোমিওর মৃত্যুকে প্রভাবিত করেছিল ।
নারীবাদী সমালোচনা
নারীবাদী সমালোচকেরা মনে করেন পিতৃতান্ত্রিক সমাজের কুপ্রথা রোমিও জুলিয়েটের মর্মান্তক পরিণতির জন্য দায়ী। কোপেলা কানের মতে এই প্রথার জন্যই পুত্রেরা পিতার জন্য, ভৃত্যেরা প্রভুর জন্য বংশপরম্পরায় হিংসাত্মক কার্যকর্মে লিপ্ত হয়েছে, যা এই অশুভ পরিণতির দিকে টেনে নিয়ে গেছে। জুলিয়েটের কোনো ব্যক্তিগত স্বাধীনতা ছিল না, তাকে বিপদে লরেন্সের শরণাপণ্ণ হতে হয়েছে। ডিম্পনা কালাঘান ঐতিহাসিক দৃষ্টিকোণ থেকে পটভূমিকে বিচার করেছেন। নাটকের ঘটনা সেই সময়ের যখন সামন্ততন্ত্রের প্রাধান্য কমে গিয়ে রাজতন্ত্র ও ধনতন্ত্রের আধিপত্য বিস্তার পাচ্ছে। জুলিয়েটের রোমিওকে স্বামী নির্বাচন বস্তুত সমগ্র পিতৃতান্ত্রিক সামাজিক প্রথার বিরুদ্ধে প্রতিবাদ ।
কুইয়ার থিয়োরি
রোমিও জুলিয়েট নাটককে অধুনা কুইয়ার থিয়োরির আঙ্গিকেও বিচার করা হয়েছে। নরনারীর প্রচলিত ধারণা বহির্ভূত সম্পর্ক, সমকামীতা ইত্যাদি বিংশ শতকের শেষ দশকে উদ্ভূত কুইয়ার থিয়োরির মূল বিষয়। মার্কুশিও-রোমিওর সম্পর্কে, জুলিয়েটের পুরুষের মধ্যে নারীসুলভ সৌন্দর্যের সন্ধানে পন্ডিতেরা এরই ছায়া দেখতে পান।
ব্যালকনি দৃশ্য
ব্যালকনি দৃশ্যের প্রথম উদ্ভাবনা করেন দা পোর্তো, ১৫২৪ খৃঃতে। পোর্তোর রোমিও জুলিয়েটের বাড়ির সামনে প্রায়ই ঘুরে বেড়াত, কখনো জানালায় উঁকি দিত। এক চন্দ্রালোকস্নাত রাত্রে প্রেমে অধীর রোমিও ব্যালকনি বেয়ে উঠে যায় জুলিয়েটের বারান্দায়। জুলিয়েট জানলা খুলে তাকে দেখতে পায়, তখনই তারা পরস্পরকে প্রেম নিবেদন করে । কয়েক দশক পরে বান্দেল্লো এই দৃশ্যটির পরিবর্ধন ও কিছু পরিবর্তন করেন। যেমন, তাঁর নাটকে জুলিয়েট ধাত্রীর মাধ্যমে রোমিওকে ডেকে পাঠায়, বারান্দায় উঠবার জন্য দড়ির মইও সরবরাহ করে, রোমিওকেও ব্যালকনিতে উঠবার জন্য ভৃত্যদের সাহায্য নিতে হয়, যদিও তারা পরে নিঃশব্দে প্রস্থান করে। অক্টোবর ২০১৪ তে লুই লেভিন দা আটলাণ্টিকে প্রকাশিত তাঁর নিবন্ধে লিখছেন শেক্সপিয়ারের মূল রচনায় কোনো “ব্যালকনি “ থাকতে পারে না, কারণ ব্যালকনি শব্দটি ইংরাজি শব্দভাণ্ডারে ঢুকেইছে শেক্সপিয়ারের মৃত্যুর নাহক দুবছর বাদে । তবে ১৬৭৯ সালে টমাস অটওয়ের রোমিও-জুলিয়েটের ভাবানুলম্বনে “দা হিস্ট্রি এণ্ড ফল অফ কায়াস মারিয়াস” এর অভিনয়ে ব্যালকনি দৃশ্যের ব্যবহার নিশ্চিত ভাবে করা হয়েছিল। অষ্টাদশ শতকের ডেভিড গ্যারিকের রূপান্তরেও ব্যালকনি দৃশ্য দেখা যায় এবং তদাবধি সেই ধারা চলে আসছে।
শেক্সপিয়ার সমকালীন
রোমিও-জুলিয়েট শেক্স্পিয়ারের সর্বাধিক অভিনীত নাটক, একমাত্র হ্যামলেটের সঙ্গে এর তুলনা চলে। বহুবিধ পরিবর্তন, পরিমার্জন একে একটি কালজয়ী নাটকের রূপ দিয়েছে। শেক্স্পিয়ারের জীবনকালেও এটি অত্যন্ত জনপ্রিয় ছিল। শেক্স্পিয়ারের দুই পূর্বসূরী ক্রিস্টোফার মার্লো ও টমাস কিডের মৃত্যুর পরে এবং উত্তরসূরী বেন জনসনের উত্থানের মধ্যবর্তী পর্বে শেক্স্পিয়ার ছিলেন লন্ডনের সবচাইতে প্রতিষ্ঠিত নাট্যকার । -জুলিয়েট নাটকের প্রথম অভিনয় কবে হয়েছিল সঠিক বলা যায়না। ১৫৯৭ সালের প্রথম পুস্তিকায় বলা হচ্ছে ইতঃপূর্বে নাটকটি বহুবার মঞ্চস্থ হয়েছে। নাট্যদল লর্ড চেম্বার্লিনস মেন  অবশ্যই এর প্রযোজক। শেক্স্পিয়ারের সঙ্গে দীর্ঘদিনের সুদৃঢ় সম্পর্কের জন্য দলটির খ্যাতি। রিচার্ড বার্বেজ সম্ভবতঃ প্রথম রোমিও এবং মাস্টার রবার্ট গফ প্রথম জুলিয়েট । তখন নারীচরিত্রে সাধারণত কিশোররা অভিনয় করত। থিয়েটার ও কার্টেন তৎকালীন লন্ডনের দুটি অভিজাত হল। প্রথম নাট্যাভিনয় সম্ভবত থিয়েটার-এ হয়েছিল। পরবর্তি অভিনয়গুলি কার্টেন হলে হয় । রোমিও-জুলিয়েটই শেক্স্পিয়ারের প্রথম নাটক যা ইংলন্ডের বাইরে, ১৬০৪ সালে জার্মানির নরডিনজেনে, অভিনীত হয় ।
পুনরুদ্ধার ও ১৮শ শতকের থিয়েটার
ইংলন্ডে পিউরিটান সরকার ক্ষমতায় এলে ১৬৪২ সালের ৬ই সেপ্টেম্বর সমস্ত থিয়েটার হল বন্ধ করে দেয় । ১৬৬০ সালে স্টুয়ার্ট রাজতন্ত্র পুনঃপ্রতিষ্ঠিত হলে এই নিষেধাজ্ঞা উঠে যায়। কিংস কোম্পানি আর ডিউক কোম্পানি নামে দুটি নাট্যদল খোলা হয়। তৎকালীন নাট্যজীবিরা তাতে যোগ দেন।
ডিউক কোম্পানির সার উইলিয়াম ডাভেনান্ট ১৬৬২সালে রোমিও-জুলিয়েট মঞ্চস্থ করেন, হেনরি হ্যারিস রোমিও, টমাস বেটার্টন মার্কুশিও, মেরি সন্ডারসন জুলিয়েট চরিত্রে অভিনয় করেন। মেরি সন্ডারসনই প্রথম নারী যিনি জুলিয়েট চরিত্রে অভিনয় করেন। ডিউক কোম্পানি রোমিও-জুলিয়েটের আরেকটি রূপান্তরও নিয়মিতভাবে মঞ্চস্থ করতেন যেটি ছিল মিলনান্তক । ১৬৮০ সালে টমাস অটওয়ের 'দা হিস্ট্রি এন্ড ফল অফ কায়াস মারিয়াস' রোমিও-জুলিয়েটের আমূল পরিবর্তিত রূপ নিয়ে আত্মপ্রকাশ করে। টমাসের নাটকের পটভূমি ভেরোনার পরিবর্তে প্রাচীন রোম, রোমিও মারিয়াস, জুলিয়েট লাভিনিয়া আর বংশগত বিদ্বেষ হয় শ্রেণী সংঘাত। জুলিয়েট/লাভিনিয়ার ওষুধের ঘোর কেটে যায় রোমিও/মারিয়াসের মৃত্যুর আগেই। অটওয়ের নাট্যরূপ এতই জনপ্রিয় হয় যে পরবর্তী সত্তর বছর নাটকের এই রূপই প্রচলিত থাকে । নাটকের বিশেষ করে শেষ  দৃশ্যটি  তার শৈল্পিক নৈপুণ্যের জন্য এতই সমাদৃত হয় যে পরবর্তী দুইশত বছর ধরে নাট্যশিল্পীরা এটি তাদের নাটকে ব্যবহার করেছেন, ১৭৪৪ এ থিওফিলাস সাইবার এবং ১৭৪৮ এ ডেভিড গ্যারিকের প্রযোজনা তাদের মধ্যে উল্লেখযোগ্য। এঁরা তাঁদের নাটকে কিছু অবাঞ্ছিত অংশও (তাঁদের মতে) বাদ দেন প্রধানত সমকালীন দর্শকদের নীতিবোধের কথা ভেবে। যেমন, গ্যারিক তাঁর প্রযোজনায় অতিরিক্ত পরিবর্তন করেন মূল নাটকে রোমিও তার প্রথম প্রেমিকা রোজালিনের উদ্দেশ্যে যে সব সংলাপ বলেছিল সেগুলিকে জুলিয়েটের উদ্দেশ্যে ব্যবহার করে। ১৭৫০ সালে নাট্যগোষ্ঠীদের মধ্যে রীতিমত রোমিও যুদ্ধ শুরু হয়ে যায় যার একদিকে ল অপেরা হাউসের কোভেন্ট গার্ডেনে অনুষ্ঠিত স্প্রেন্জার ব্যারি-সুশানা মারিয়া অ্যান অভিনীত রোমিও-জুলিয়েটের এবং অপরদিকে থিয়েটার রয়ালের ড্রাউরি লেনে অনুষ্ঠিত ডেভিড গ্যারিক-জর্জ অ্যান বেলামি অভিনীত রোমিও-জুলিয়েটের নাট্যাভিনয় । উত্তর আমেরিকায় প্রথম রোমিও-জুলিয়েটের নাট্যাভিনয়ের কথা জানা যায় ১৭৩০ সালের ২৩শে মার্চ, তবে তা ছিল নেহাৎই অপেশাদারি। হ্যালাম কোম্পানির প্রযোজনা উত্তর আমেরিকায় রোমিও-জুলিয়েটের প্রথম পেশাদারি অনুষ্ঠান।
১৯শ শতকের থিয়েটার
১৮৪৬ সনে শার্লট ও সুসান কুশমান, আমেরিকান ভগিনীদ্বয় রোমিও ও জুলিয়েট রূপে
১৭৪৮ এ ডেভিড গ্যারিকের রূপান্তরিত প্রযোজনাটি এতই জনপ্রিয় হয় যে প্রায় শতবর্ষ ধরে সেটি অভিনীত হয়। ১৮৪৫ সালে আমেরিকার কুশমান ভগিনীদ্বয়, শার্লট ও সুসান কুশমান পুনরায় রোমিও-জুলিয়েটকে তার মৌলিক রূপে ফিরিয়ে আনেন । শার্লট কুশমানের রোমিও সকলের বিশেষ দৃষ্টি আকর্ষণ করে। টাইমস পত্রিকা তার উচ্ছসিত প্রশংসা করে, রানী ভিক্টোরিয়ার জার্নালেও এই অভিনয়ের সপ্রশংস উল্লেখ পাওয়া যায় । কুশমানদের সাফল্য পরবর্তী নাট্যকারদের মূল কাহিনীকে অনুসরণ করতে উদ্বুদ্ধ করে। ১৮৪৭  সালে ব্রিটেনের স্যাডলারস ওয়োলস থিয়েটারে স্যামুয়েল ফেল্পসের প্রযোজনা সেই ধারার অনুবর্তী। ঊনবিংশ শতাব্দীর মধ্যভাগে অভিনীত নাটকে নায়ক নায়িকার চরিত্রে প্রথিতযশা তারকাদের দেখতে পাওয়া যায়, তুলনায় পার্শ্বচরিত্রেরা অবহেলিত। ব্যাপক মঞ্চসজ্জা, ট্যাবল ব্যবহারেরও ঝোঁক দেখা যায় । ১৮৮২ সালে লাইসিয়াম থিয়েটারে অভিনীত হেনরি আর্ভিং এর প্রযোজনা যাতে হেনরি আর্ভিং রোমিও ও এলেন টেরি জুলিয়েটের চরিত্রে অভিনয় করেন, এই ধরনের মঞ্চসজ্জার জন্য বিখ্যাত। ১৮৯৫ সালে আর্ভিং এর প্রযোজনা হস্তান্তরিত হয়ে চলে যায় জনসন ফোর্বস রবার্টসনের কাছে। ফোর্বস রবার্টসন আর্ভিং এর জাঁকজমক আড়ম্বরকে পরিহার করে এক সাদাসিধা রোমিওকে তুলে আনেন যে কবিতার বদলে গদ্যে কথা বলে, অতিনাটকীয়তার ধার ধারে না । ফোর্বস রবার্টসনকৃত রোমিওর এই সংস্করণ এখনো জনপ্রিয়। সমসময়ে ব্রিটেনের সঙ্গে আমেরিকাতেও রোমিও-জুলিয়েটের অভিনয়ানুষ্ঠান হয়ে চলেছিল। ১৮৬৯ সালে ৩রা ফেব্রুয়ারি নিউইয়র্কের ধনাঢ্য বুথস থিয়েটারে (অতি আধুনিক কারিগরী সমৃদ্ধ মঞ্চ ও বাতানুকূল প্রেক্ষাগৃহ) এডউইন বুথ ও মেরি ম্যাকভিকার যথাক্রমে রোমিও ও জুলিয়েট রূপে নটকের উদ্বোধন করেন। এটি অনেকের মতে আমেরিকায় সর্বকালের রোমিও-জুলিয়েটের সর্বোত্তম প্রযোজনা, এবং অবশ্যই অত্যন্ত জনপ্রিয় হয়েছিল, একনাগাড়ে ছয় সপ্তাহ চলেছিল ও $৬০০০০ উপার্জন করেছিল । নাটকটি নির্ভুলভাবে শেক্সপিয়ারের কাহিনীকে অনুসরণ করে। ১৮৯০ সালে জর্জ ক্রিশ্টন মিল্ন-এর কোম্পানি জাপানের ইয়োকোহামায় রোমিও-জুলিয়েটের নাট্যাভিনয় করে আসে । ঊনবিংশ শতকে রোমিও-জুলিয়েট ছিল শেক্সপিয়ারের সর্বাধিক অভিনীত নাটক এবং বিংশ শতকে এটি ছিল দ্বিতীয় সর্বাধিক অভিনীত নাটক, হ্যামলেটের পরেই ।
২০শ শতকের থিয়েটার
জন গিলগাডের ‘নিউ থিয়েটার’ প্রযোজনা ১৯৩৫ সালে মঞ্চস্থ হয়। নাটক চলাকালীন জন গিলগাড অন্য অভিনেতাদের সঙ্গে ভূমিকা পরিবর্তন করে রোমিও, মার্কুশিও, লরেন্স—তিনটি চরিত্রেই ক্রমান্বয়ে অভিনয় করেন। লরেন্স অলিভার রোমিও ও মার্কুশিওর চরিত্রে, পেগি অ্যাশল্ট জুলিয়েটের চরিত্রে অভিনয় করেন । গিলগাড কোয়ার্টো ১ এবং২-র মননশীল সংমিশ্রণ ঘটান। দৃশ্যপট, পোশাক যথাসম্ভব এলিজাবেথান সময়ানুগ রাখেন । এই প্রচেষ্টা বক্স অফিসের বিপুল সাফল্য অর্জন করে। তাঁর এভাবে নাটকের মাধ্যমে ইতিহাসকে উপস্থাপিত করার কৌশল পরবর্তী কালেও অনুসৃত হয়। পিটার ব্রুকের ১৯৪৭ এর নাট্যরূপটি এক ভিন্ন অধ্যায়ের সূচনা করে। ব্রুক ইতিহাসের পুঙ্খানুপুঙ্খতা নিয়ে মাথা ঘামাতেন না, তিনি চেয়েছিলেন নাটকটি এমন ভাবে পরিবেশন করতে যা বর্তমান যুগের দর্শকদের কাছে গ্রহণযোগ্য হবে। ব্রুকের নাটকে পরিবারের পুনর্মিলনের অংশটিও বাদ পড়ে ।
চলচ্চিত্রজগতের সঙ্গে পাল্লা দিতে নাটকেও রোমিও-জুলিয়েট চরিত্রে তরুণ মুখ নেওয়ার প্রয়োজন হচ্ছিল । ১৯৬০ সালে ফ্রাংকো জেফিরেলির ‘ওল্ড ভিক’ প্রযোজনায় জন স্ট্রাইড ও জুডি ডেন্চ সেই আকাঙ্খা পূর্ণ করেন। ব্রুকের পদাঙ্ক অনুসরণ করে জেফিরেলি নাটকের প্রায় একতৃতীয়াংশ বাদ দেন যাতে এটি সর্বজনসাধারণগ্রাহ্য হয়। জেফিরেলির মতে শেক্সপিয়ারের কাহিনীতে নরনারীর প্রেম ও প্রাচীন-নবীন দুই প্রজন্মের সংঘাত – এই দুটি বিষয় বর্তমান যুগেও প্রাসংগিক। রোমিও-জুলিয়েটের রূপান্তরণ তথা আধুনিকীকরণ হয়েই চলে। ১৯৮৬ সালে রয়াল শেক্সপিয়ার কোম্পানি নাটক মঞ্চস্থ করেন আধুনিক ভেরোনার পটভূমিতে। তরবারির বদলে আসে সুইচব্লেড, বলনাচের স্থান নেয় রক পার্টি আর রোমিও আত্মহত্যা করে হাইপোডার্মিক নীডলের সাহায্যে। নিল বার্লেটের প্রযোজনাটি আধুনিকতর। লন্ডনের ‘লিরিক হ্যামারস্মিথ’ হলে এটির প্রদর্শন শুরু হয়। পরে ১৯৯৫ তে ওয়েস্ট ইয়র্কশায়ার প্লেহাউসে এটি বহুদিন একাধিপত্য করে। এমিলি উফ (জুলিয়েট), স্টয়ার্ট বাল্স (রোমিও), সেবাস্টিয়ান হারকোম্ব(মার্কুশিও), অ্যাশলে আর্টাস (টিবাল্ট), সাইলাস কার্সন(প্যারিস), সোয়াদ ফারেস (লেডি ক্যাপুলেট) এতে অভিনয় করেন। ১৯৯৭ সালে ‘ফোল্জার শেক্সপিয়ার থিয়েটার’ -এর নাটকটি সাদামাটা শহরতলির পটভূমিতে নির্মিত।
নাটক বর্ণিত গোষ্ঠীদ্বন্দ্বের তাৎপর্য বোঝাতে অনেক সময় অনুরূপ কোনাো ঐতিহাসিক গোষ্ঠীদ্বন্দ্বের পটভূমিতে নাটককে নিয়ে যাওয়া হয়েছে। উদাহরণ স্বরূপ ইজরায়েল-প্যালেস্টাইনের দ্বন্দ্ব, সাউথ আফ্রিকার বর্ণবৈষম্য , আমেরিকার পাবলো বিদ্রোহ বিভিন্ন সময়ে নাটকের পটভূমি হিসাবে ব্যবহৃত হয়েছে। ১৯৫৬ তে পিটার উস্তিনভের প্রহসন ‘রোমানফ এন্ড জুলিয়েট’ ইউরোপের কল্পিত দুই দেশে আমেরিকা-রাশিয়ার কোল্ড ওয়ারের ছায়া রেখেছে। ১৯৮০ সালে ‘লাইফ এন্ড অ্যাডভেন্চার অফ নিকোলাস নিকলবি’ নাটক অভিনয়ের সময় নাটকের যে অংশে রোমিও-জুলিয়েটের নাট্যাভিনয় আছে তাতে রোমিও-জুলিয়েটের পূর্ণ মিলনান্তক নাট্যরূপ দেওয়া হয়। শুধু রোমিও-জুলিয়েটের মিলনই নয়, মার্কুশিও-প্যারিস জীবন ফিরে পায় আর বেনভোলিও বেনভোলিয়া হয়ে প্যারিসকে প্রেম নিবেদন করে । ১৯শ, ২০শ শতকের  ধ্রুপদী নাট্যসংস্থাগুলি প্রায়শঃ  রোমিও-জুলিয়েট নাটকের অভিনয় দিয়ে তাদের সংস্থার উদ্বোধন করত। এদের মধ্যে ১৮৬৯ সালে এডউইন বুথের, ১৯২৯এ জন গিলগাডের ও ১৯৭৭এ নিউইয়র্কের রিভারসাইড শেক্সপিয়ার কোম্পানির নাম উল্লেখযোগ্য  । রোমিও-জুলিয়েট নাটকের জনপ্রিয়তা আজও অব্যাহত। ২০১৩ সালে ব্রডওয়ের রিচার্ড রজার্স থিয়েটারে ১৯ সেপ্টেম্বর থেকে ৮ ডিসেম্বর পর্যন্ত নাটকের ৯৩টি অভিনয় হয়। আনুষ্ঠানিক উদ্বোধনের পূর্বে ২৪শে আগস্ট থেকে নাটকের আরো ২৭টি অভিনয় হয়। অর্লান্ডো ব্লুম ও কন্ডোলা রাসাদ এতে অভিনয় করেন ।
ব্যালে
ব্যালে র মধ্যে প্রোকোফিয়েভের রোমিও জুলিয়েট সর্বাধিক জনপ্রিয় । কিরোভ ব্যালে আয়োজিত এই ব্যালেটি পরপর দুইবার দর্শকদের দ্বারা প্রত্যাখ্যাত হয় প্রথমে এর মিলনান্তক পরিণতির জন্য, পরে এর পরীক্ষামূলক সঙ্গীতের জন্য। কিন্তু পরে এটি এসম্ভব খ্যাতি অর্জন করে ও ১৯৬২ সালে জন ক্র্যাংকো, ১৯৬৫তে কেনেথ ম্যাকমিলান ও আরো অনেকে এর কোরিওগ্রাফ করেন । ১৯৭৭ সালে স্মুইনের সান ফ্রান্সিসকো আয়োজিত রোমিও জুলিয়েটের ব্যালে তার নাটকীয়তা ও আবেগের জন্য বহুপ্রশংসিত হয়। এটিই সর্বপ্রথম পূর্ণাঙ্গদৈর্ঘ্যের ব্যালে। ১৯৭৮ সালে পিবিএস সিরিজের গ্রেট পার্ফরম্যান্স, ডান্স ইন আমেরিকাতে এটি বেতার প্রচারিত হয়। একবিংশ শতাব্দীতে দাদা মাসিলো, দক্ষিণ আফ্রিকার মহিলা নৃত্যশিল্পী, এক সম্পূর্ণ আধুনিক দৃষ্টিভঙ্গিতে আফ্রিকান নৃত্যের সঙ্গে ব্যালের সংমিশ্রণ ঘটিয়ে এবং বর্ণবৈষম্য প্রসঙ্গের অবতারণা করে এর সর্বাঙ্গীণ রূপান্তর সাধন করেন ।